Държавен вестник, бр. 8, 2016 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  8
Чл. 195. (1) При изследване на тримерни 
конструкции чрез двумерни модели следва да 
се отчита влиянието на тримерното състоя-
ние върху преразпределението на напрежени-
ята, по-специално при анализ на измененията 
в напрегнатото състояние с отчитане етапите 
на строителство (например поетапно разкри-
ване и укрепване на проектния изкопен про-
фил и т.н.).
(2) В специални случаи методът на изслед-
ване и анализ може да се състои от пряка 
емпирична връзка между измерванията или 
резултатите от проведени изпитвания и ораз-
мерителните критерии (например методът 
на конвергенцията) при точно съответствие 
с условията на разглеждания оразмерителен 
случай.
Чл. 196. Изборът на изчислителен модел 
трябва да съответства на оразмерителния слу-
чай и на разглежданото гранично състояние. 
Подходящи са следните изчислителни модели: 
1. прътов модел на конструкцията, съдър-
жащ нелинейни еластични (пружинни) опори 
с еднопосочно действие, които имитират взаи-
модействието с масива; 
2. греда върху еластична основа за анализ 
на въздействията върху облицовката в случай 
на плитко заложени подземни съоръжения в 
земна или слаба скална среда; 
3. модел на непрекъснатата среда за ана-
лиз на поведението и състоянието на система-
та „тунел – масив“, включително промени на 
напрежения и деформации в отделните етапи 
на строителство, определяне на зоните и еле-
ментите в гранично състояние, слягания на 
повърхността, последиците от строителството 
на тунела за съществуващи съседни съоръже-
ния и сгради; 
4. модел на дискретната среда (блоков мо-
дел) за анализ на поведението и състоянието 
на системата „тунел – масив“ в условията на 
скален масив с ясно изразена блокова струк-
тура; 
5. модел, основаващ се на метода на кон-
вергенцията за анализ на скалното налягане 
и налягането от набъбване, както и за изслед-
ване на зависимостта „укрепваща конструк-
ция – деформации на подземния изкоп – ре-
акция на масива“. 
Чл. 197. 
(1) 
Оразмерителните 
случаи 
включват всички предвидими състояния, ко-
ито могат да възникнат по време на строител-
ството и експлоатацията на съоръжението. 
(2) При определяне на оразмерителните 
случаи се отчитат следните особености, харак-
терни за тунелните конструкции: 
1. най-общо оразмерителните случаи се де-
финират като строителен и експлоатационен; 
2. строителният случай обхваща възможно 
най-неблагоприятните за конструкцията съче-
тания на въздействията по време на строител-
ството, които се обозначават като „временни“ 
или „строителни“; 
3. в експлоатационния случай са включени 
всички възможно най-неблагоприятни за кон-
струкцията съчетания на въздействията през 
експлоатационния срок, които се обозначават 
като „постоянни“ или „експлоатационни“; 
4. при съчетания, характерни за периода 
на строителство, но включващи въздействия 
с продължителност няколко месеца, трябва да 
се прецени дали е възможно да бъдат причис-
лени към „експлоатационните“ съчетания; 
5. стабилитетът на изкопния профил, вклю-
чително забоя, се проверява за всеки етап 
на изкопните работи (частично или напълно 
изкопан профил); необходимото укрепване и 
предвидените помощни геотехнически мерки 
се разглеждат в съответното най-неблагопри-
ятно съчетание; 
6. геотехнически помощни мерки, които са 
необходими, за да се гарантира конструктив-
ната сигурност по време на строителството, 
може да бъдат включени в експлоатационните 
съчетания, ако на практика имат дълготрайно 
положително влияние върху носимоспособ-
ността на конструкцията през целия срок на 
експлоатация на съоръжението. 
Раздел V
Оразмеряване
Чл. 198. (1) Оразмеряването на конструк-
циите се извършва по гранични състояния. 
(2) Граничните състояния се класифицират 
като: 
1. крайни гранични състояния (гранични 
състояния от първа група) – якост (носимо- 
способност) и устойчивост; 
2. експлоатационни гранични състояния 
(гранични състояния от втора група) – дефор-
мации, образуване и отваряне на пукнатини. 
Чл. 199. (1) Изчисленията по крайни гра-
нични състояния се провеждат с изчислител-
ни стойности на товарите и/или характерис-
тики на материалите, включително на масива. 
(2) Изчисленията по експлоатационни гра-
нични състояния се провеждат с нормативни-
те стойности на товарите и/или характеристи-
ки на материалите, включително на масива. 
Чл. 200. Условията на работа при оразме-
ряване на тунелните облицовки се отчитат със 
следните коефициенти: 
1. за неточност при избора на изчислителен 
модел на облицовката – 0,9; 
2. за неточен монтаж при сглобяемите об-
лицовки – 0,9; 
3. за понижение на якостта на бетона при 
облицовка без външна хидроизолация в овод-
нени участъци – 0,9. 
Чл. 201. Изчисленията по крайни гранични 
състояния за всички тунелни конструкции се 
провеждат съгласно изискванията на норма-
тивните документи за проектиране на бетонни 
и стоманобетонни конструкции.